CELEX: 
Language: el
Date: 2019-10-01 00:00:00
Title: ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κανονισμού (ΕΕ) αριθ. 548/2014 της Επιτροπής, της 21ης Μαΐου 2014, για την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τους μετασχηματιστές μικρής, μεσαίας και μεγάλης ισχύος

ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 1.10.2019
            
            
               για την τροποποίηση του κανονισμού (ΕΕ) αριθ. 548/2014 της Επιτροπής, της 21ης Μαΐου 2014, για την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τους μετασχηματιστές μικρής, μεσαίας και μεγάλης ισχύος
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία 2009/125/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα
                  1
               , και ιδίως το άρθρο 15 παράγραφος 1,
            
            
               Εκτιμώντας τα ακόλουθα:
            
            
               (1)Το άρθρο 7 του κανονισμού (ΕΕ) αριθ. 548/2014
                  2
                ορίζει ότι η Επιτροπή θα προβεί στην επανεξέταση του κανονισμού με βάση την τεχνολογική πρόοδο που θα έχει επιτευχθεί και θα παρουσιάσει τα αποτελέσματα της εν λόγω επανεξέτασης στο φόρουμ διαβούλευσης το 2017.
            
            
               (2)Η Επιτροπή πραγματοποίησε μελέτη επανεξέτασης στην οποία αναλύονται οι ειδικές πτυχές που προσδιορίζονται στο άρθρο 7 του κανονισμού (ΕΕ) αριθ. 548/2014. Η μελέτη εκπονήθηκε σε συνεργασία με τους ενδιαφερόμενους φορείς και τα ενδιαφερόμενα μέρη της Ένωσης και τα αποτελέσματά της δημοσιοποιήθηκαν.
            
            
               (3)Η μελέτη επιβεβαίωσε ότι η επίπτωση που έχει η κατανάλωση ενέργειας κατά το στάδιο χρήσης στο δυναμικό θέρμανσης του πλανήτη εξακολουθεί να είναι ιδιαίτερα ισχυρή. Από την ανάλυση που πραγματοποιήθηκε δεν προέκυψαν επαρκή στοιχεία τα οποία να συνηγορούν υπέρ της πρότασης θέσπισης περιβαλλοντικών απαιτήσεων πέραν της ελάχιστης ενεργειακής απόδοσης. 
            
            
               (4)Η μελέτη επιβεβαίωσε ότι ο κανονισμός (ΕΕ) αριθ. 548/2014 επηρέασε θετικά την απόδοση των μετασχηματιστών ισχύος που διατίθενται στην αγορά και έκρινε ότι τα διαθέσιμα μοντέλα μετασχηματιστών μπορούν να πληρούν τις ελάχιστες απαιτήσεις που καθορίζονται στη βαθμίδα 1 (Ιούλιος 2015) χωρίς δυσκολίες. 
            
            
               (5)Γενικά, αναγνωρίζεται ότι η πιο κατάλληλη μέθοδος για τη βελτιστοποίηση του σχεδιασμού μετασχηματιστών προκειμένου να ελαχιστοποιηθούν οι απώλειες ηλεκτρικής ενέργειας εξακολουθεί να είναι η αποτίμηση και η κεφαλαιοποίηση των μελλοντικών ζημιών, με τη χρήση κατάλληλων συντελεστών κεφαλαιοποίησης για απώλειες φορτίου και απώλειες εν κενώ στη διαδικασία υποβολής προσφορών. Ωστόσο, για τους σκοπούς της κανονιστικής ρύθμισης των προϊόντων, εφικτή είναι μόνο η χρήση των προβλεπόμενων τιμών για ελάχιστη απόδοση ή μέγιστες απώλειες.
            
            
               (6)Η μελέτη επιβεβαίωσε επίσης ότι, όσον αφορά τους κατασκευαστές, δεν υπάρχουν σημαντικά τεχνικά εμπόδια για την κατασκευή μετασχηματιστών οι οποίοι να συμμορφώνονται με τις ελάχιστες απαιτήσεις που καθορίζονται στη βαθμίδα 2 και θα αρχίσουν να ισχύουν τον Ιούλιο του 2021.
            
            
               (7)Στην εν λόγω έρευνα αναλύθηκε η οικονομική βιωσιμότητα των μετασχηματιστών που συμμορφώνονται με τις ελάχιστες απαιτήσεις της βαθμίδας 2 οι οποίες θα τεθούν σε ισχύ τον Ιούλιο του 2021 και διαπιστώθηκε ότι το κόστος κύκλου ζωής για τους συμμορφούμενους μετασχηματιστές μεσαίας και μεγάλης ισχύος είναι πάντα μικρότερο από εκείνο για τα μοντέλα που συμμορφώνονται με τις απαιτήσεις της βαθμίδας 1, όταν αυτά τίθενται σε λειτουργία σε νέες εγκαταστάσεις. Ωστόσο, σε ειδικές περιπτώσεις στις οποίες μετασχηματιστές μεσαίας ισχύος εγκαθίστανται σε υπάρχουσες θέσεις υποσταθμών σε αστικές περιοχές, μπορεί να υπάρχουν περιορισμοί ως προς τον χώρο και το βάρος οι οποίοι επηρεάζουν το μέγιστο μέγεθος και βάρος του μετασχηματιστή αντικατάστασης που πρέπει να χρησιμοποιείται. Ως εκ τούτου, όταν η αντικατάσταση υφιστάμενου μετασχηματιστή είναι τεχνικά ανέφικτη ή συνεπάγεται δυσανάλογες δαπάνες, θα πρέπει να αιτιολογούνται κανονιστικές ελαφρύνσεις.
            
            
               (8)Η υφιστάμενη κανονιστική εξαίρεση για την αντικατάσταση μετασχηματιστών μεγάλης ισχύος που συνεπάγεται δυσανάλογο κόστος για τη μεταφορά και/ή την εγκατάστασή τους θα πρέπει να συμπληρώνεται από εξαίρεση για τις νέες εγκαταστάσεις, εάν εφαρμόζονται επίσης περιορισμοί ως προς το κόστος.
            
            
               (9)Η πείρα δείχνει ότι οι επιχειρήσεις κοινής ωφέλειας και άλλοι οικονομικοί φορείς μπορούν να διατηρούν αποθέματα μετασχηματιστών για μεγάλα χρονικά διαστήματα πριν από την εγκατάστασή τους στην τελική τους θέση. Ωστόσο, θα πρέπει να παραμένει σαφές ότι η συμμόρφωση με τις εφαρμοστέες απαιτήσεις θα πρέπει να έχει αποδειχθεί είτε όταν ο μετασχηματιστής διατίθεται στην αγορά είτε όταν τίθεται σε λειτουργία, αλλά όχι και στις δύο περιπτώσεις.
            
            
               (10)Η ύπαρξη αγοράς για την επισκευή μετασχηματιστών καθιστά αναγκαία την παροχή καθοδήγησης σχετικά με τις συνθήκες υπό τις οποίες ένας μετασχηματιστής που έχει υποστεί ορισμένες εργασίες επισκευής θα πρέπει να θεωρείται ισοδύναμος με νέο προϊόν και, ως εκ τούτου, θα πρέπει να συμμορφώνεται με τις απαιτήσεις που ορίζονται στο παράρτημα Ι του παρόντος κανονισμού.
            
            
               (11)Για να βελτιωθεί η αποτελεσματικότητα του παρόντος κανονισμού και για να προστατεύονται οι καταναλωτές, θα πρέπει να απαγορεύεται η διάθεση στην αγορά ή η θέση σε λειτουργία προϊόντων των οποίων οι επιδόσεις μεταβάλλονται αυτόματα σε συνθήκες δοκιμής με σκοπό τη βελτίωση των δηλωμένων παραμέτρων.
            
         
         
            
               (12)Οι αρχές εποπτείας της αγοράς, για να διευκολυνθούν στη διενέργεια δοκιμής με σκοπό την επαλήθευση, θα πρέπει να μπορούν να υποβάλλουν τους μεγαλύτερους μετασχηματιστές σε δοκιμή ή να εποπτεύουν την εν λόγω δοκιμή, σε εγκαταστάσεις όπως εκείνες του κατασκευαστή. 
            
            
               (13)Η πείρα που αποκτήθηκε κατά την εφαρμογή του κανονισμού (ΕΕ) αριθ. 548/2014 αποκάλυψε την ύπαρξη εθνικών αποκλίσεων ως προς τις συνήθεις τάσεις στα δίκτυα διανομής ηλεκτρικής ενέργειας ορισμένων κρατών μελών. Οι αποκλίσεις αυτές δικαιολογούν διαφορετικό κατώτατο όριο τάσης στην κατηγοριοποίηση των μετασχηματιστών και ενημερώνουν σχετικά με τις ελάχιστες απαιτήσεις ενεργειακής απόδοσης που θα πρέπει να ισχύουν. Ως εκ τούτου, η συμπερίληψη μηχανισμού κοινοποίησης για τη δημοσιοποίηση συγκεκριμένων καταστάσεων στα κράτη μέλη είναι δικαιολογημένη.
            
            
               (14)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 19 παράγραφος 1 της οδηγίας 2009/125/ΕΚ,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Ο κανονισμός (ΕΕ) αριθ. 548/2014 τροποποιείται ως εξής:
            
            
            
               1) Το άρθρο 1 αντικαθίσταται από το ακόλουθο κείμενο:
            
            
               «Άρθρο 1
            
            
               Αντικείμενο και πεδίο εφαρμογής
            
            
               1. Ο παρών κανονισμός θεσπίζει απαιτήσεις οικολογικού σχεδιασμού για τη διάθεση στην αγορά ή για τη θέση σε λειτουργία μετασχηματιστών ισχύος με ελάχιστη ονομαστική ισχύ 1 kVA που χρησιμοποιούνται σε δίκτυα μεταφοράς και διανομής ηλεκτρικής ενέργειας συχνότητας 50 Hz ή για βιομηχανικές εφαρμογές. 
            
            
               Ο κανονισμός ισχύει μόνο για μετασχηματιστές που αγοράζονται μετά τις 11 Ιουνίου 2014.
            
            
               2. Ο παρών κανονισμός δεν εφαρμόζεται σε μετασχηματιστές που είναι ειδικά σχεδιασμένοι για τις ακόλουθες εφαρμογές:
            
            
               α)μετασχηματιστές οργάνων, ειδικά σχεδιασμένους για τη μετάδοση σήματος πληροφορίας σε όργανα μέτρησης, μετρητές και προστατευτικές διατάξεις / διατάξεις ελέγχου ή παρόμοιες συσκευές·
            
            
               β)ειδικά σχεδιασμένους μετασχηματιστές που προορίζονται για την παροχή συνεχούς ρεύματος σε ηλεκτρονικά φορτία ή φορτία ανορθωτών. Η εξαίρεση αυτή δεν περιλαμβάνει τους μετασχηματιστές που προορίζονται για την παροχή εναλλασσόμενου ρεύματος από πηγές συνεχούς ρεύματος, όπως τους μετασχηματιστές για ανεμογεννήτριες και φωτοβολταϊκές εφαρμογές ή τους μετασχηματιστές που είναι σχεδιασμένοι για εφαρμογές μεταφοράς και διανομής συνεχούς ρεύματος·
            
            
               γ)μετασχηματιστές ειδικά σχεδιασμένους για άμεση σύνδεση με κάμινο·
            
            
               δ)μετασχηματιστές ειδικά σχεδιασμένους για να τοποθετούνται σε σταθερές ή πλωτές υπεράκτιες πλατφόρμες, σε υπεράκτιες ανεμογεννήτριες ή σε πλοία και σε όλα τα είδη σκαφών·
            
            
               ε)μετασχηματιστές ειδικά σχεδιασμένους για να ανταποκρίνονται σε περίπτωση περιορισμένης χρονικής διάρκειας κατά την οποία η κανονική παροχή ρεύματος διακόπτεται λόγω είτε απρόβλεπτου συμβάντος (όπως η διακοπή ρεύματος) είτε ανακαίνισης σταθμού, αλλά όχι για τη μόνιμη αναβάθμιση υφιστάμενου υποσταθμού·
            
            
               στ)μετασχηματιστές (με χωριστά ή αυτοσυνδεόμενα πηνία) οι οποίοι είναι συνδεδεμένοι σε γραμμή επαφής εναλλασσόμενου ή συνεχούς ρεύματος, άμεσα ή μέσω μεταλλάκτη, που χρησιμοποιούνται σε σταθερές εγκαταστάσεις σιδηροδρομικών εφαρμογών·
            
            
               ζ)μετασχηματιστές γείωσης που είναι ειδικά σχεδιασμένοι για να συνδέονται σε σύστημα ηλεκτρικής τροφοδοσίας με σκοπό να παρέχουν ουδέτερη σύνδεση για τη γείωση είτε άμεσα είτε μέσω εμπέδησης·
            
         
         
            
               η)μετασχηματιστές έλξης ειδικά σχεδιασμένους για να τοποθετούνται επί τροχαίου υλικού, συνδεδεμένους σε γραμμή επαφής εναλλασσόμενου ή συνεχούς ρεύματος, άμεσα ή μέσω μεταλλάκτη, για ειδική χρήση σε σταθερές εγκαταστάσεις σιδηροδρομικών εφαρμογών·
            
            
               θ)μετασχηματιστές εκκίνησης, οι οποίοι είναι ειδικά σχεδιασμένοι για την εκκίνηση τριφασικών επαγωγικών κινητήρων με σκοπό την εξάλειψη φαινομένων βύθισης τάσης και οι οποίοι παραμένουν εκτός τάσης κατά την κανονική λειτουργία· 
            
            
               ι)μετασχηματιστές δοκιμών, ειδικά σχεδιασμένους για χρήση σε κύκλωμα με σκοπό την παραγωγή συγκεκριμένης τάσης ή ρεύματος για τη δοκιμή ηλεκτρικού εξοπλισμού·
            
            
               ια)μετασχηματιστές συγκόλλησης, ειδικά σχεδιασμένους για χρήση σε εξοπλισμό ηλεκτροσυγκόλλησης τόξου ή σε εξοπλισμό συγκόλλησης με αντίσταση·
            
            
               ιβ)μετασχηματιστές ειδικά σχεδιασμένους για αντιεκρηκτικές εφαρμογές σύμφωνα με την οδηγία 94/9/ΕΚ του Ευρωπαϊκού Κοινοβουλίου και του Συμβουλίου
                  3
                και για εφαρμογές υπόγειας εξόρυξης·
            
            
               ιγ)μετασχηματιστές ειδικά σχεδιασμένους για (υποθαλάσσιες) εφαρμογές βαθέων υδάτων·
            
            
               ιδ)μετασχηματιστές διασύνδεσης μέσης τάσης (MV) έως 5 MVA που χρησιμοποιούνται σε πρόγραμμα μετατροπής της τάσης του δικτύου και τοποθετούνται στο σημείο σύνδεσης μεταξύ δύο επίπεδων τάσης δύο δικτύων μέσης τάσης και οι οποίοι πρέπει να είναι σε θέση να αντέξουν έκτακτα συμβάντα υπερφόρτισης·
            
            
               ιε)μετασχηματιστές μεσαίας και μεγάλης ισχύος που είναι ειδικά σχεδιασμένοι για να συμβάλλουν στην ασφάλεια των πυρηνικών εγκαταστάσεων, όπως ορίζεται στο άρθρο 3 της οδηγίας 2009/71/Ευρατόμ του Συμβουλίου
                  4
               · 
            
            
               ιστ)όλους τους τριφασικούς μετασχηματιστές μεσαίας ισχύος με ονομαστική ισχύ χαμηλότερη των 5 kVA,
            
            
               με εξαίρεση τις απαιτήσεις που ορίζονται στο σημείο 4 στοιχεία α), β) και δ) του παραρτήματος Ι του παρόντος κανονισμού. 
            
            
               3. Οι μετασχηματιστές μεσαίας και μεγάλης ισχύος, ανεξαρτήτως του χρόνου της πρώτης διάθεσής τους στην αγορά ή της θέσης τους σε λειτουργία, επαναξιολογούνται ως προς τη συμμόρφωσή τους με τον παρόντα κανονισμό, εάν υποβάλλονται σε όλες τις ακόλουθες εργασίες:
            
            
               α)αντικατάσταση του πυρήνα ή μέρους αυτού·
            
            
               β)αντικατάσταση ενός ή περισσότερων πλήρων πηνίων.
            
            
               Η διάταξη αυτή ισχύει με την επιφύλαξη των νομικών υποχρεώσεων που προβλέπονται στην ενωσιακή νομοθεσία εναρμόνισης στην οποία υπόκεινται τα εν λόγω προϊόντα.». 
            
            
               2) Το άρθρο 2 τροποποιείται ως εξής:
            
            
               α)Tα σημεία 3) και 4) αντικαθίστανται από το ακόλουθο κείμενο:
            
            
               «3)«Μετασχηματιστής μεσαίας ισχύος»: μετασχηματιστής ισχύος του οποίου όλα τα πηνία έχουν ονομαστική ισχύ μικρότερη ή ίση των 3 150 kVA και μέγιστη τάση για εξοπλισμό μεγαλύτερη των 1,1 kV και μικρότερη ή ίση των 36 kV·
            
            
               4)«Μετασχηματιστής μεγάλης ισχύος»: μετασχηματιστής ισχύος του οποίου τουλάχιστον ένα πηνίο έχει είτε ονομαστική ισχύ μεγαλύτερη των 3 150 kVA είτε μέγιστη τάση για εξοπλισμό μεγαλύτερη των 36 kV·»·
            
            
               β)Το σημείο 7) αντικαθίσταται από το ακόλουθο κείμενο:
            
            
               «7)«Μετασχηματιστής μεσαίας ισχύος επί στύλου»: μετασχηματιστής ισχύος με ονομαστική ισχύ έως 400 KVA κατάλληλος για λειτουργία σε εξωτερικό χώρο και ειδικά σχεδιασμένος για τοποθέτηση σε κατασκευές στήριξης εναέριων γραμμών μεταφοράς ηλεκτρικής ενέργειας·»·
            
         
         
            
               γ)Τα ακόλουθα σημεία 17) έως 22) προστίθενται στο άρθρο 2:
            
            
               «17)«δηλωθείσες τιμές»: οι τιμές που παρέχονται στην τεχνική τεκμηρίωση σύμφωνα με το σημείο 2 του παραρτήματος IV της οδηγίας 2009/125/ΕΚ και, κατά περίπτωση, οι τιμές που χρησιμοποιούνται για τον υπολογισμό αυτών των τιμών·
            
            
               18)«μετασχηματιστής διπλής τάσης»: μετασχηματιστής με ένα ή περισσότερα πηνία, με δύο διαθέσιμες τάσεις προκειμένου να είναι σε θέση να λειτουργεί και να παρέχει ονομαστική ισχύ σε οποιαδήποτε από τις δύο διαφορετικές τιμές τάσης·
            
            
               19)«εποπτευόμενη δοκιμή»: η ενεργητική παρακολούθηση της φυσικής δοκιμής του προϊόντος που επιθεωρείται από άλλο μέρος, προκειμένου να εξαχθούν συμπεράσματα σχετικά με την εγκυρότητα της δοκιμής και των αποτελεσμάτων της. Η ενέργεια αυτή μπορεί να περιλαμβάνει συμπεράσματα σχετικά με τη συμμόρφωση των μεθόδων δοκιμής και υπολογισμού που χρησιμοποιούνται με τα ισχύοντα πρότυπα και νομοθεσία·
            
            
               20)«δοκιμή αποδοχής εργοστασίου»: δοκιμή προϊόντος το οποίο έχει παραγγελθεί στο πλαίσιο της οποίας ο πελάτης εφαρμόζει εποπτευόμενη δοκιμή για να επαληθεύσει την πλήρη συμμόρφωση του προϊόντος με τις συμβατικές απαιτήσεις, προτού το εν λόγω προϊόν γίνει δεκτό ή τεθεί σε λειτουργία·
            
            
               (21) «ισοδύναμο μοντέλο»: μοντέλο το οποίο έχει τα ίδια τεχνικά χαρακτηριστικά που έχουν σημασία για τις τεχνικές πληροφορίες που πρέπει να παρέχονται, αλλά που διατίθεται στην αγορά ή τίθεται σε λειτουργία από τον ίδιο κατασκευαστή ή εισαγωγέα, ως άλλο μοντέλο, με διαφορετικό αναγνωριστικό μοντέλου·
            
            
               (22) «αναγνωριστικό μοντέλου»: κωδικός, συνήθως αλφαριθμητικός, για τη διάκριση συγκεκριμένου μοντέλου προϊόντος από άλλα μοντέλα με το ίδιο εμπορικό σήμα ή με την ίδια επωνυμία κατασκευαστή ή εισαγωγέα·»·
            
            
               3) Το άρθρο 3 αντικαθίσταται ως εξής:
            
            
               «Οι απαιτήσεις οικολογικού σχεδιασμού που καθορίζονται στο παράρτημα I εφαρμόζονται από τις ημερομηνίες που αναφέρονται στο εν λόγω παράρτημα.
            
            
               Εάν τα κατώτατα όρια τάσης στα δίκτυα διανομής ηλεκτρικής ενέργειας αποκλίνουν από τις ονομαστικές τάσεις σε ολόκληρη την Ένωση
                  5
               , τα κράτη μέλη ενημερώνουν δεόντως την Επιτροπή, ώστε να πραγματοποιηθεί κοινοποίηση με δημοσίευση για την ορθή ερμηνεία των πινάκων I.1, I.2, I.3α, I.3β, I.4, I.5, I.6, I.7, I.8 και I.9 του παραρτήματος 1.»·
            
            
               4) Το άρθρο 4 αντικαθίσταται ως εξής:
            
            
               «Άρθρο 4
               Αξιολόγηση συμμόρφωσης
            
            
               1.Η διαδικασία αξιολόγησης της συμμόρφωσης που αναφέρεται στο άρθρο 8 της οδηγίας 2009/125/ΕΚ συνίσταται στο σύστημα εσωτερικού ελέγχου σχεδιασμού που καθορίζεται στο παράρτημα IV της εν λόγω οδηγίας ή στο σύστημα διαχείρισης που καθορίζεται στο παράρτημα V της ίδιας οδηγίας.
            
            
               2.Για τους σκοπούς της αξιολόγησης της συμμόρφωσης κατά το άρθρο 8 της οδηγίας 2009/125/ΕΚ, η τεχνική τεκμηρίωση περιλαμβάνει αντίγραφο των πληροφοριών προϊόντος που παρέχονται σύμφωνα με το παράρτημα I σημείο 4 και των λεπτομερειών και των αποτελεσμάτων των υπολογισμών που καθορίζονται στο παράρτημα ΙΙ του παρόντος κανονισμού.
            
            
               3.Εάν οι πληροφορίες που περιέχει η τεχνική τεκμηρίωση για συγκεκριμένο μοντέλο προέρχονται:
            
            
               α)από μοντέλο με τα ίδια τεχνικά χαρακτηριστικά που έχουν σημασία για τις τεχνικές πληροφορίες που πρέπει να παρέχονται, αλλά παράγεται από διαφορετικό κατασκευαστή, ή
            
            
               β)με υπολογισμό βάσει του σχεδιασμού ή της προβολής από άλλο μοντέλο του ίδιου ή άλλου κατασκευαστή ή αμφότερα,
            
            
               η τεχνική τεκμηρίωση περιλαμβάνει τις λεπτομέρειες αυτού του υπολογισμού, την αξιολόγηση που πραγματοποίησε ο κατασκευαστής για να επαληθεύσει την ακρίβεια του υπολογισμού και, κατά περίπτωση, τη δήλωση της ταυτότητας μεταξύ των μοντέλων διαφορετικών κατασκευαστών.
            
            
               4.Η τεχνική τεκμηρίωση περιέχει κατάλογο όλων των ισοδύναμων μοντέλων, με τα αναγνωριστικά των μοντέλων.»·
            
            
               5) Το άρθρο 7 αντικαθίσταται από το ακόλουθο κείμενο:
            
         
         
            
               «Άρθρο 7
            
            
               Επανεξέταση
            
            
               Η Επιτροπή επανεξετάζει τον παρόντα κανονισμό με βάση την τεχνολογική πρόοδο και υποβάλλει τα αποτελέσματα αυτής της επανεξέτασης στο φόρουμ διαβούλευσης το αργότερο την 1η Ιουλίου 2023, συνοδευόμενα, κατά περίπτωση, από σχέδιο πρότασης αναθεώρησης. Η επανεξέταση αφορά ιδίως τα ακόλουθα θέματα:
            
            
               –τον βαθμό στον οποίο οι απαιτήσεις που καθορίζονται για τη βαθμίδα 2 ήταν οικονομικά αποδοτικές και κατά πόσον είναι σκόπιμο να θεσπιστούν αυστηρότερες απαιτήσεις για τη βαθμίδα 3·
            
            
               –τη σκοπιμότητα των παραχωρήσεων που χορηγούνται για μετασχηματιστές μεσαίας και μεγάλης ισχύος σε περιπτώσεις στις οποίες το κόστος εγκατάστασης θα ήταν δυσανάλογο·
            
            
               –τη δυνατότητα χρήσης του υπολογισμού του δείκτη κορυφαίας απόδοσης (PEI) για απώλειες παράλληλα με τις απώλειες σε απόλυτες τιμές για μετασχηματιστές μεσαίας ισχύος·
            
            
               –τη δυνατότητα υιοθέτησης τεχνολογικά ουδέτερης προσέγγισης όσον αφορά τις ελάχιστες προδιαγραφές που καθορίζονται για μετασχηματιστές εμβυθισμένους σε υγρό, μετασχηματιστές ξηρού τύπου και, ενδεχομένως, ηλεκτρονικούς μετασχηματιστές·
            
            
               –τη σκοπιμότητα θέσπισης ελάχιστων απαιτήσεων απόδοσης για μετασχηματιστές μικρής ισχύος·
            
            
               –τη σκοπιμότητα των εξαιρέσεων για μετασχηματιστές σε υπεράκτιες εφαρμογές·
            
            
               –τη σκοπιμότητα των παραχωρήσεων που χορηγούνται για μετασχηματιστές επί στύλου και για ειδικούς συνδυασμούς τάσεων πηνίου για μετασχηματιστές μεσαίας ισχύος·
            
            
               –τη δυνατότητα και τη σκοπιμότητα κάλυψης άλλων περιβαλλοντικών επιπτώσεων πέραν της ενέργειας κατά το στάδιο χρήσης, όπως τον θόρυβο και την αποδοτικότητα των υλικών.»·
            
            
               6) Το άρθρο 8 αναριθμείται σε άρθρο 9 και προστίθεται νέο άρθρο 8 ως εξής:
            
            
               «Άρθρο 8
            
            
               Καταστρατήγηση
            
            
               Ο κατασκευαστής, ο εισαγωγέας ή ο εξουσιοδοτημένος αντιπρόσωπος δεν διαθέτει στην αγορά προϊόντα σχεδιασμένα κατά τρόπον ώστε να μπορούν να ανιχνεύουν ότι υποβάλλονται σε δοκιμή (π.χ. να αναγνωρίζουν τις συνθήκες δοκιμής ή τον κύκλο δοκιμής) και να αντιδρούν συγκεκριμένα με αυτόματη μεταβολή των επιδόσεών τους κατά τη διάρκεια της δοκιμής, προκειμένου να επιτευχθεί ευνοϊκότερο επίπεδο σε οποιαδήποτε παράμετρο έχει δηλώσει ο κατασκευαστής, ο εισαγωγέας ή ο εξουσιοδοτημένος αντιπρόσωπος στην τεχνική τεκμηρίωση ή σε οποιοδήποτε παρεχόμενο έγγραφο.»·
            
            
               7) Τα παραρτήματα τροποποιούνται σύμφωνα με το παράρτημα του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 1.10.2019
            
         
         
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L 285 της 31.10.2009, σ. 10.
               
               
                  
                     (2)
                  
                        Κανονισμός (ΕΕ) αριθ. 548/2014 της Επιτροπής, της 21ης Μαΐου 2014, για την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τους μετασχηματιστές μικρής, μεσαίας και μεγάλης ισχύος (ΕΕ L 152 της 22.5.2014, σ. 1).
               
               
                  
                     (3)
                  
                        Οδηγία 94/9/ΕΚ του Ευρωπαϊκού Κοινοβουλίου και του Συμβουλίου, της 23ης Μαρτίου 1994, σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (ΕΕ L 100 της 19.4.1994, σ. 1).
               
               
                  
                     (4)
                  
                        Οδηγία 2009/71/Ευρατόμ του Συμβουλίου, της 25ης Ιουνίου 2009, περί θεσπίσεως κοινοτικού πλαισίου για την ασφάλεια πυρηνικών εγκαταστάσεων (ΕΕ L 172 της 2.7.2009, σ. 18).
               
               
                  
                     (5)
                  
                        Το πρότυπο CENELEC EN 60038 περιλαμβάνει στο παράρτημα 2Β μια εθνική απόκλιση για την Τσεχική Δημοκρατία, σύμφωνα με την οποία η συνήθης τάση για τη μέγιστη τάση για εξοπλισμό σε συστήματα τριφασικού εναλλασσόμενου ρεύματος είναι 38,5 kV αντί 36 kV και 25 kV αντί 24 kV.
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               Τα παραρτήματα του κανονισμού (ΕΕ) αριθ. 548/2014 τροποποιούνται ως εξής: 
            
            
               1) Το παράρτημα I τροποποιείται ως εξής:
            
            
               α) το σημείο 1 τροποποιείται ως εξής:
            
            
               i) Ο τίτλος του πίνακα I.1 αντικαθίσταται ως εξής:
            
            
               «Μέγιστες τιμές απωλειών φορτίου και απωλειών εν κενώ (σε W) για τριφασικούς εμβυθισμένους σε υγρό μετασχηματιστές μεσαίας ισχύος με ένα πηνίο με Um ≤ 24 kV και το δεύτερο πηνίο με Um ≤ 3,6 kV».
            
            
               ii) Ο τίτλος του πίνακα I.2 αντικαθίσταται ως εξής:
            
            
               «Μέγιστες τιμές απωλειών φορτίου και απωλειών εν κενώ (σε W) για τριφασικούς ξηρού τύπου μετασχηματιστές μεσαίας ισχύος με ένα πηνίο με Um ≤ 24 kV και το δεύτερο πηνίο με Um ≤ 3,6 kV».
            
            
               iii) μετά το πρώτο εδάφιο προστίθενται τα ακόλουθα εδάφια:
            
            
               «Από την ημερομηνία εφαρμογής των απαιτήσεων της βαθμίδας 2 (1η Ιουλίου 2021), όταν η αντικατάσταση υφιστάμενου μετασχηματιστή μεσαίας ισχύος με άλλον συνεπάγεται δυσανάλογο κόστος που συνδέεται με την εγκατάσταση, ο μετασχηματιστής αντικατάστασης, κατ’ εξαίρεση, απαιτείται να πληροί μόνο τις απαιτήσεις της βαθμίδας 1 για τη συγκεκριμένη ονομαστική ισχύ. 
            
            
               Ως προς αυτό, το κόστος εγκατάστασης είναι δυσανάλογο, αν οι δαπάνες της αντικατάστασης του πλήρους υποσταθμού ο οποίος στεγάζει τον μετασχηματιστή και/ή της απόκτησης ή της μίσθωσης επιπλέον επιφάνειας είναι υψηλότερες από την καθαρή τρέχουσα αξία των πρόσθετων αποφευχθεισών απωλειών ηλεκτρικής ενέργειας (αποκλείονται οι δασμοί, οι φόροι και οι εισφορές) ενός μετασχηματιστή αντικατάστασης που συμμορφώνεται με τη βαθμίδα 2 κατά την, κατά κανόνα, αναμενόμενη διάρκεια ζωής του. Η καθαρή τρέχουσα αξία θα πρέπει να υπολογίζεται με βάση τις κεφαλαιοποιημένες τιμές απώλειας και με τη χρήση ευρέως αποδεκτών κοινωνικών προεξοφλητικών επιτοκίων
                  1
               . 
            
            
               Στην περίπτωση αυτή, ο κατασκευαστής, ο εισαγωγέας ή ο εξουσιοδοτημένος αντιπρόσωπος περιλαμβάνει στην τεχνική τεκμηρίωση του μετασχηματιστή αντικατάστασης τις ακόλουθες πληροφορίες:
            
            
               –τη διεύθυνση και τα στοιχεία επικοινωνίας του αρμόδιου για την παραγγελία του μετασχηματιστή αντικατάστασης,
            
            
               –τον σταθμό στον οποίο πρόκειται να εγκατασταθεί ο μετασχηματιστής αντικατάστασης. Ο σταθμός ταυτοποιείται αδιαμφισβήτητα είτε με συγκεκριμένη τοποθεσία είτε με συγκεκριμένο τύπο εγκατάστασης (π.χ. μοντέλο σταθμού ή θαλάμου),
            
            
               –την τεχνική και/ή οικονομική αιτιολόγηση του δυσανάλογου κόστους για την εγκατάσταση μετασχηματιστή που είναι συμβατός μόνο με τη βαθμίδα 1 αντί μετασχηματιστή που είναι συμβατός με τη βαθμίδα 2. Εάν οι μετασχηματιστές παραγγέλθηκαν μέσω διαδικασίας υποβολής προσφορών, πρέπει να παρέχονται όλες οι απαραίτητες πληροφορίες όσον αφορά την ανάλυση των προσφορών και την απόφαση ανάθεσης. 
            
            
               Στις ανωτέρω περιπτώσεις, ο κατασκευαστής, ο εισαγωγέας ή ο εξουσιοδοτημένος αντιπρόσωπος ενημερώνει τις αρμόδιες εθνικές αρχές εποπτείας της αγοράς.»
            
            
               iv) Ο πίνακας I.3 αντικαθίσταται από τους πίνακες I.3α και I.3β ως εξής:
            
            
               «Πίνακας Ι.3α: Συντελεστές διόρθωσης που πρέπει να εφαρμόζονται στις απώλειες φορτίου και στις απώλειες εν κενώ που αναφέρονται στους πίνακες Ι.1, Ι.2 και Ι.6 για μετασχηματιστές μεσαίας ισχύος με ειδικούς συνδυασμούς τάσεων πηνίου (για ονομαστική ισχύ ≤ 3 150 kVA)
            
            
                     
                        Ειδικός συνδυασμός τάσεων σε ένα πηνίο
                     
                  
                  
                     
                        Απώλειες φορτίου (Pk)
                     
                  
                  
                     
                        Απώλειες εν κενώ (Po)
                     
                  
               
                     
                        Για μετασχηματιστές εμβυθισμένους σε υγρό (πίνακας I.1) και ξηρού τύπου (πίνακας I.2)
                     
                  
                  
                     
                        Καμία διόρθωση
                     
                  
                  
                     
                        Καμία διόρθωση
                     
                  
               
                     
                        Μέγιστη τάση πρωτεύοντος για εξοπλισμό Um ≤ 24 kV
                     
                  
                  
                     
                        Μέγιστη τάση δευτερεύοντος για εξοπλισμό Um ≤ 3,6 kV
                     
                  
                  
                     
                  
                  
                     
                  
               
                     
                        Για μετασχηματιστές εμβυθισμένους σε υγρό (πίνακας I.1) 
                     
                  
                  
                     
                        10 %
                     
                  
                  
                     
                        15 %
                     
                  
               
                     
                        Πρωτογενής μέγιστη τάση για εξοπλισμό Um = 36kV
                     
                  
                  
                     
                        Δευτερογενής μέγιστη τάση για εξοπλισμό Um ≤ 3,6 kV
                     
                  
                  
                     
                  
                  
                     
                  
               
                     
                        Πρωτογενής μέγιστη τάση για εξοπλισμό Um = 36kV
                     
                  
                  
                     
                        Δευτερογενής μέγιστη τάση για εξοπλισμό Um > 3,6 kV
                     
                  
                  
                     
                        10 %
                     
                  
                  
                     
                        15 %
                     
                  
               
                     
                        Για μετασχηματιστές ξηρού τύπου (πίνακας I.2)
                     
                  
                  
                     
                        10 %
                     
                  
                  
                     
                        15 %
                     
                  
               
                     
                        Πρωτογενής μέγιστη τάση για εξοπλισμό Um = 36kV
                     
                  
                  
                     
                        Δευτερογενής μέγιστη τάση για εξοπλισμό Um ≤ 3,6 kV
                     
                  
                  
                     
                  
                  
                     
                  
               
                     
                        Πρωτογενής μέγιστη τάση για εξοπλισμό Um = 36kV
                     
                  
                  
                     
                        Δευτερογενής μέγιστη τάση για εξοπλισμό Um > 3,6 kV
                     
                  
                  
                     
                        15 %
                     
                  
                  
                     
                        20 %
                     
                  
               
         
            
            
               Πίνακας Ι.3β: Συντελεστές διόρθωσης που πρέπει να εφαρμόζονται στις απώλειες φορτίου και στις απώλειες εν κενώ που αναφέρονται στους πίνακες Ι.1, Ι.2 και Ι.6 για μετασχηματιστές μεσαίας ισχύος με διπλή τάση σε ένα ή και στα δύο πηνία με διαφορά μεγαλύτερη από 10 % και με ονομαστική ισχύ ≤ 3 150 kVA
            
            
                     
                        Είδος διπλής τάσης 
                     
                  
                  
                     
                        Τάση αναφοράς για την εφαρμογή των διορθωτικών συντελεστών
                     
                  
                  
                     
                        Απώλειες φορτίου (Pk)(*)
                     
                  
                  
                     
                        Απώλειες εν κενώ (Po)(*)
                     
                  
               
                     
                        Διπλή τάση σε ένα πηνίο με μειωμένη ισχύ εξόδου στο κάτω πηνίο χαμηλής τάσης 
                           ΚΑΙ
                     
                     
                        μέγιστη διαθέσιμη ισχύς στη χαμηλότερη τάση του πηνίου χαμηλής τάσης που περιορίζεται στο 0,85 της ονομαστικής ισχύος που αποδίδεται στο πηνίο χαμηλής τάσης στην υψηλότερη τάση του.
                     
                  
                  
                     
                        Οι απώλειες υπολογίζονται με βάση την υψηλότερη τάση του πηνίου χαμηλής τάσης
                     
                  
                  
                     
                        Καμία διόρθωση
                     
                  
                  
                     
                        Καμία διόρθωση
                     
                  
               
                     
                        Διπλή τάση σε ένα πηνίο με μειωμένη ισχύ εξόδου στο κάτω πηνίο υψηλής τάσης  
                           ΚΑΙ
                     
                     
                        μέγιστη διαθέσιμη ισχύς στη χαμηλότερη τάση του πηνίου υψηλής τάσης που περιορίζεται στο 0,85 της ονομαστικής ισχύος που αποδίδεται στο πηνίο υψηλής τάσης στην υψηλότερη τάση του
                     
                  
                  
                     
                        Οι απώλειες υπολογίζονται με βάση την υψηλότερη τάση του πηνίου υψηλής τάσης
                     
                  
                  
                     
                        Καμία διόρθωση
                     
                  
                  
                     
                        Καμία διόρθωση
                     
                  
               
                     
                        Διπλή τάση σε ένα πηνίο 
                           ΚΑΙ
                     
                     
                        πλήρης ονομαστική ισχύς διαθέσιμη και στα δύο πηνία, δηλ. η πλήρης ονομαστική ισχύς είναι διαθέσιμη ανεξάρτητα από τον συνδυασμό τάσεων 
                     
                  
                  
                     
                        Οι απώλειες υπολογίζονται με βάση την υψηλότερη τάση του πηνίου διπλή τάσης 
                     
                  
                  
                     
                        10 %
                     
                  
                  
                     
                        15 %
                     
                  
               
                     
                        Διπλή τάση και στα δύο πηνία 
                           ΚΑΙ
                     
                     
                        ονομαστική ισχύ για όλους τους συνδυασμούς πηνίων, δηλ. και οι δύο τάσεις σε ένα πηνίο είναι πλήρως καθορισμένες σε συνδυασμό με μία από τις τάσεις στο άλλο πηνίο
                     
                  
                  
                     
                        Οι απώλειες υπολογίζονται με βάση τις υψηλότερες τάσεις και των δύο πηνίων διπλή τάσης
                     
                  
                  
                     
                        20 %
                     
                  
                  
                     
                        20 %
                     
                  
               
               (*) Οι απώλειες υπολογίζονται με βάση την τάση του πηνίου που προσδιορίζεται στη δεύτερη στήλη και μπορεί να αυξηθεί με τους διορθωτικούς συντελεστές που αναφέρονται στις τελευταίες 2 στήλες.  Σε κάθε περίπτωση, ανεξάρτητα από τους συνδυασμούς τάσεων πηνίου, οι απώλειες δεν μπορεί να υπερβαίνουν τις τιμές που παρατίθενται στους πίνακες Ι.1, Ι.2 και Ι.6, διορθωμένες με τους συντελεστές του παρόντος πίνακα.»·
            
            
               β) στο σημείο 1.4, το πρώτο εδάφιο αντικαθίσταται από το ακόλουθο κείμενο:
            
            
               «1.4. Για την αντικατάσταση υφιστάμενου μετασχηματιστή μεσαίας ισχύος επί στύλου με άλλον, με εύρος τιμών ονομαστικής ισχύος μεταξύ 25 kVA και 400 kVA, τα εφαρμοζόμενα μέγιστα επίπεδα απωλειών φορτίου και απωλειών εν κενώ δεν είναι εκείνα που αναφέρονται στους πίνακες Ι.1 και Ι.2, αλλά εκείνα που αναφέρονται στον πίνακα Ι.6 κατωτέρω. Οι μέγιστες επιτρεπόμενες απώλειες για τις τιμές kVA εκτός εκείνων που αναφέρονται ρητά στον πίνακα Ι.6 λαμβάνονται μέσω γραμμικής παρεμβολής ή παρέκτασης. Εφαρμόζονται επίσης οι διορθωτικοί συντελεστές για ειδικούς συνδυασμούς τάσεων πηνίου που αναφέρονται στους πίνακες I.3α και I.3β. 
            
            
               Για την αντικατάσταση υφιστάμενου μετασχηματιστή μεσαίας ισχύος επί στύλου με άλλον, ο κατασκευαστής, ο εισαγωγέας ή ο εξουσιοδοτημένος αντιπρόσωπος περιλαμβάνει στην τεχνική τεκμηρίωση του μετασχηματιστή τις ακόλουθες πληροφορίες:
            
            
               –τη διεύθυνση και τα στοιχεία επικοινωνίας του αρμόδιου για την παραγγελία του μετασχηματιστή αντικατάστασης,  
            
            
               –τον σταθμό στον οποίο πρόκειται να εγκατασταθεί ο μετασχηματιστής αντικατάστασης. Ο σταθμός ταυτοποιείται αδιαμφισβήτητα είτε με συγκεκριμένη τοποθεσία είτε με συγκεκριμένο τύπο εγκατάστασης (π.χ. τεχνική περιγραφή του στύλου).
            
            
               Στις ανωτέρω περιπτώσεις, ο κατασκευαστής, ο εισαγωγέας ή ο εξουσιοδοτημένος αντιπρόσωπος ενημερώνει τις αρμόδιες εθνικές αρχές εποπτείας της αγοράς.»
            
            
               Όσον αφορά την εγκατάσταση νέων μετασχηματιστών επί στύλου, εφαρμοστέες είναι οι απαιτήσεις των πινάκων Ι.1 και Ι.2, σε συνδυασμό με τους πίνακες Ι.3α και Ι.3β, όπου δικαιολογείται.»·
            
            
               γ) το σημείο 2 αντικαθίσταται από το ακόλουθο κείμενο:
            
            
               «2. Ελάχιστες απαιτήσεις ενεργειακής απόδοσης για τους μετασχηματιστές μεγάλης ισχύος
            
            
               Οι ελάχιστες απαιτήσεις απόδοσης για τους μετασχηματιστές μεγάλης ισχύος καθορίζονται στους πίνακες Ι.7, I.8 και Ι.9.
            
            
               Ενδέχεται να υπάρχουν ειδικές περιπτώσεις στις οποίες η αντικατάσταση υφιστάμενου μετασχηματιστή ή η εγκατάσταση νέου, που ποία πληροί τις ισχύουσες ελάχιστες απαιτήσεις των πινάκων Ι.7, Ι.8 και Ι.9, θα είχε ως αποτέλεσμα δυσανάλογες δαπάνες.  Κατά κανόνα, το κόστος μπορεί να θεωρηθεί δυσανάλογο όταν οι επιπλέον δαπάνες μεταφοράς και/ή εγκατάστασης μετασχηματιστή συμμορφούμενου με τη βαθμίδα 2 ή τη βαθμίδα 1, κατά περίπτωση, είναι υψηλότερες από την καθαρή τρέχουσα αξία των πρόσθετων αποφευχθεισών απωλειών ηλεκτρικής ενέργειας (αποκλείονται οι δασμοί, οι φόροι και οι εισφορές) κατά την, κατά κανόνα, αναμενόμενη διάρκεια ζωής του. Η καθαρή τρέχουσα αξία θα πρέπει να υπολογίζεται με βάση τις κεφαλαιοποιημένες τιμές απώλειας και με τη χρήση ευρέως αποδεκτών κοινωνικών προεξοφλητικών επιτοκίων
                  2
               .
            
            
               Στις περιπτώσεις αυτές, εφαρμόζονται, σε εφεδρική βάση, οι ακόλουθες διατάξεις:
            
            
               Από την ημερομηνία εφαρμογής των απαιτήσεων της βαθμίδας 2 (1η Ιουλίου 2021), όταν η αντικατάσταση υφιστάμενου μετασχηματιστή μεγάλης ισχύος με άλλον σε υφιστάμενη εγκατάσταση συνεπάγεται δυσανάλογο κόστος που συνδέεται με τη μεταφορά του και/ή την εγκατάστασή του, ή είναι τεχνικώς μη εφικτή, ο μετασχηματιστής αντικατάστασης, κατ’ εξαίρεση, απαιτείται να πληροί μόνο τις απαιτήσεις της βαθμίδας 1 για τη συγκεκριμένη ονομαστική ισχύ. 
            
            
            
               Επιπλέον, εάν το κόστος για την εγκατάσταση ενός μετασχηματιστή αντικατάστασης που συμμορφώνεται με τις απαιτήσεις της βαθμίδας 1 είναι επίσης δυσανάλογο, ή εάν δεν υπάρχουν τεχνικά εφικτές λύσεις, δεν ισχύουν ελάχιστες απαιτήσεις για τον μετασχηματιστή αντικατάστασης. 
            
            
         
         
            
               Από την ημερομηνία εφαρμογής των απαιτήσεων της βαθμίδας 2 (1η Ιουλίου 2021), όταν η τοποθέτηση νέου μετασχηματιστή μεγάλης ισχύος σε νέα εγκατάσταση συνεπάγεται δυσανάλογο κόστος που συνδέεται με τη μεταφορά του και/ή την εγκατάστασή του, ή είναι τεχνικώς μη εφικτή, ο νέος μετασχηματιστής, κατ’ εξαίρεση, απαιτείται να πληροί μόνο τις απαιτήσεις της βαθμίδας 1 για τη συγκεκριμένη ονομαστική ισχύ.
            
            
               Στις περιπτώσεις αυτές, ο κατασκευαστής, ο εισαγωγέας ή ο εξουσιοδοτημένος αντιπρόσωπος που είναι υπεύθυνος για τη διάθεση στην αγορά ή τη θέση σε λειτουργία του μετασχηματιστή:
            
            
               περιλαμβάνει στην τεχνική τεκμηρίωση του νέου μετασχηματιστή ή του μετασχηματιστή αντικατάστασης τις ακόλουθες πληροφορίες: 
            
            
               –τη διεύθυνση και τα στοιχεία επικοινωνίας του αρμόδιου για την παραγγελία του μετασχηματιστή,
            
            
               –τη συγκεκριμένη θέση στην οποία πρόκειται να εγκατασταθεί ο μετασχηματιστής, 
            
            
               –την τεχνική και/ή οικονομική αιτιολόγηση για την εγκατάσταση νέου μετασχηματιστή ή μετασχηματιστή αντικατάστασης που δεν συμμορφώνεται με τις απαιτήσεις της βαθμίδας 2 ή της βαθμίδας 1. Εάν οι μετασχηματιστές παραγγέλθηκαν μέσω διαδικασίας υποβολής προσφορών, πρέπει επίσης να παρέχονται όλες οι απαραίτητες πληροφορίες όσον αφορά την ανάλυση των προσφορών και την απόφαση ανάθεσης.
            
            
               Πρέπει να ενημερώνονται οι αρμόδιες εθνικές αρχές εποπτείας της αγοράς.
            
            
            
               Πίνακας Ι.7: Ελάχιστες απαιτήσεις δείκτη κορυφαίας απόδοσης για εμβυθισμένους σε υγρό μετασχηματιστές μεγάλης ισχύος 
            
            
                     
                        Ονομαστική ισχύς (MVA)
                     
                  
                  
                     
                        Βαθμίδα 1 (1.7.2015)
                     
                  
                  
                     
                        Βαθμίδα 2 (1.7.2021)
                     
                  
               
                     
                  
                  
                     
                        Ελάχιστη τιμή δείκτη κορυφαίας απόδοσης (%)
                     
                  
               
                     
                        ≤ 0,025
                     
                  
                  
                     
                        97,742
                     
                  
                  
                     
                        98,251
                     
                  
               
                     
                        0,05
                     
                  
                  
                     
                        98,584
                     
                  
                  
                     
                        98,891
                     
                  
               
                     
                        0,1
                     
                  
                  
                     
                        98,867
                     
                  
                  
                     
                        99,093
                     
                  
               
                     
                        0,16
                     
                  
                  
                     
                        99,012
                     
                  
                  
                     
                        99,191
                     
                  
               
                     
                        0,25
                     
                  
                  
                     
                        99,112
                     
                  
                  
                     
                        99,283
                     
                  
               
                     
                        0,315
                     
                  
                  
                     
                        99,154
                     
                  
                  
                     
                        99,320
                     
                  
               
                     
                        0,4
                     
                  
                  
                     
                        99,209
                     
                  
                  
                     
                        99,369
                     
                  
               
                     
                        0,5
                     
                  
                  
                     
                        99,247
                     
                  
                  
                     
                        99,398
                     
                  
               
                     
                        0,63
                     
                  
                  
                     
                        99,295
                     
                  
                  
                     
                        99,437
                     
                  
               
                     
                        0,8
                     
                  
                  
                     
                        99,343
                     
                  
                  
                     
                        99,473
                     
                  
               
                     
                        1
                     
                  
                  
                     
                        99,360
                     
                  
                  
                     
                        99,484
                     
                  
               
                     
                        1,25
                     
                  
                  
                     
                        99,418
                     
                  
                  
                     
                        99,487
                     
                  
               
                     
                        1,6
                     
                  
                  
                     
                        99,424
                     
                  
                  
                     
                        99,494
                     
                  
               
                     
                        2
                     
                  
                  
                     
                        99,426
                     
                  
                  
                     
                        99,502
                     
                  
               
                     
                        2,5
                     
                  
                  
                     
                        99,441
                     
                  
                  
                     
                        99,514
                     
                  
               
                     
                        3,15
                     
                  
                  
                     
                        99,444
                     
                  
                  
                     
                        99,518
                     
                  
               
                     
                        4
                     
                  
                  
                     
                        99,465
                     
                  
                  
                     
                        99,532
                     
                  
               
                     
                        5
                     
                  
                  
                     
                        99,483
                     
                  
                  
                     
                        99,548
                     
                  
               
                     
                        6,3
                     
                  
                  
                     
                        99,510
                     
                  
                  
                     
                        99,571
                     
                  
               
                     
                        8
                     
                  
                  
                     
                        99,535
                     
                  
                  
                     
                        99,593
                     
                  
               
                     
                        10
                     
                  
                  
                     
                        99,560
                     
                  
                  
                     
                        99,615
                     
                  
               
                     
                        12,5
                     
                  
                  
                     
                        99,588
                     
                  
                  
                     
                        99,640
                     
                  
               
                     
                        16
                     
                  
                  
                     
                        99,615
                     
                  
                  
                     
                        99,663
                     
                  
               
                     
                        20
                     
                  
                  
                     
                        99,639
                     
                  
                  
                     
                        99,684
                     
                  
               
                     
                        25
                     
                  
                  
                     
                        99,657
                     
                  
                  
                     
                        99,700
                     
                  
               
                     
                        31,5
                     
                  
                  
                     
                        99,671
                     
                  
                  
                     
                        99,712
                     
                  
               
                     
                        40
                     
                  
                  
                     
                        99,684
                     
                  
                  
                     
                        99,724
                     
                  
               
                     
                        50
                     
                  
                  
                     
                        99,696
                     
                  
                  
                     
                        99,734
                     
                  
               
                     
                        63
                     
                  
                  
                     
                        99,709
                     
                  
                  
                     
                        99,745
                     
                  
               
                     
                        80
                     
                  
                  
                     
                        99,723
                     
                  
                  
                     
                        99,758
                     
                  
               
                     
                        100
                     
                  
                  
                     
                        99,737
                     
                  
                  
                     
                        99,770
                     
                  
               
                     
                        125
                     
                  
                  
                     
                        99,737
                     
                  
                  
                     
                        99,780
                     
                  
               
                     
                        160
                     
                  
                  
                     
                        99,737
                     
                  
                  
                     
                        99,790
                     
                  
               
                     
                        ≥ 200
                     
                  
                  
                     
                        99,737
                     
                  
                  
                     
                        99,797
                     
                  
               
               Οι ελάχιστες τιμές του PEI για τις τιμές MVA που βρίσκονται μεταξύ των τιμών που παρέχονται στον πίνακα Ι.7 υπολογίζονται με γραμμική παρεμβολή.
            
            
            
               Πίνακας Ι.8: Ελάχιστες απαιτήσεις δείκτη κορυφαίας απόδοσης για ξηρού τύπου μετασχηματιστές μεγάλης ισχύος, με Um ≤ 36kV
            
            
                     
                        Ονομαστική ισχύς (MVA)
                     
                  
                  
                     
                        Βαθμίδα 1 (1.7.2015)
                     
                  
                  
                     
                        Βαθμίδα 2 (1.7.2021)
                     
                  
               
                     
                  
                  
                     
                        Ελάχιστη τιμή δείκτη κορυφαίας απόδοσης (%)
                     
                  
               
                     
                        3,15 < Sr ≤ 4
                     
                  
                  
                     
                        99.348
                     
                  
                  
                     
                        99.382
                     
                  
               
                     
                        5
                     
                  
                  
                     
                        99.354
                     
                  
                  
                     
                        99.387
                     
                  
               
                     
                        6,3
                     
                  
                  
                     
                        99.356
                     
                  
                  
                     
                        99.389
                     
                  
               
                     
                        8
                     
                  
                  
                     
                        99.357
                     
                  
                  
                     
                        99.390
                     
                  
               
                     
                        ≥ 10
                     
                  
                  
                     
                        99.357
                     
                  
                  
                     
                        99.390
                     
                  
               
               Οι ελάχιστες τιμές του PEI για τις τιμές MVA που βρίσκονται μεταξύ των τιμών που παρέχονται στον πίνακα Ι.8 υπολογίζονται με γραμμική παρεμβολή.
            
            
            
               Πίνακας Ι.9: Ελάχιστες απαιτήσεις δείκτη κορυφαίας απόδοσης για ξηρού τύπου μετασχηματιστές μεγάλης ισχύος, με Um > 36kV
            
            
                     
                        Ονομαστική ισχύς (MVA)
                     
                  
                  
                     
                        Βαθμίδα 1 (1.7.2015)
                     
                  
                  
                     
                        Βαθμίδα 2 (1.7.2021)
                     
                  
               
                     
                  
                  
                     
                        Ελάχιστη τιμή δείκτη κορυφαίας απόδοσης (%)
                     
                  
               
                     
                        ≤ 0,05
                     
                  
                  
                     
                        96,174
                     
                  
                  
                     
                        96,590
                     
                  
               
                     
                        0,1
                     
                  
                  
                     
                        97,514
                     
                  
                  
                     
                        97,790
                     
                  
               
                     
                        0,16
                     
                  
                  
                     
                        97,792
                     
                  
                  
                     
                        98,016
                     
                  
               
                     
                        0,25
                     
                  
                  
                     
                        98,155
                     
                  
                  
                     
                        98,345
                     
                  
               
                     
                        0,4
                     
                  
                  
                     
                        98,334
                     
                  
                  
                     
                        98,570
                     
                  
               
                     
                        0,63
                     
                  
                  
                     
                        98,494
                     
                  
                  
                     
                        98,619
                     
                  
               
                     
                        0,8
                     
                  
                  
                     
                        98,677
                     
                  
                  
                     
                        98,745
                     
                  
               
                     
                        1
                     
                  
                  
                     
                        98,775
                     
                  
                  
                     
                        98,837
                     
                  
               
                     
                        1,25
                     
                  
                  
                     
                        98,832
                     
                  
                  
                     
                        98,892
                     
                  
               
                     
                        1,6
                     
                  
                  
                     
                        98,903
                     
                  
                  
                     
                        98,960
                     
                  
               
                     
                        2
                     
                  
                  
                     
                        98,942
                     
                  
                  
                     
                        98,996
                     
                  
               
                     
                        2,5
                     
                  
                  
                     
                        98,933
                     
                  
                  
                     
                        99,045
                     
                  
               
                     
                        3,15
                     
                  
                  
                     
                        99,048
                     
                  
                  
                     
                        99,097
                     
                  
               
                     
                        4
                     
                  
                  
                     
                        99,158
                     
                  
                  
                     
                        99,225
                     
                  
               
                     
                        5
                     
                  
                  
                     
                        99,200
                     
                  
                  
                     
                        99,265
                     
                  
               
                     
                        6,3
                     
                  
                  
                     
                        99,242
                     
                  
                  
                     
                        99,303
                     
                  
               
                     
                        8
                     
                  
                  
                     
                        99,298
                     
                  
                  
                     
                        99,356
                     
                  
               
                     
                        10
                     
                  
                  
                     
                        99,330
                     
                  
                  
                     
                        99,385
                     
                  
               
                     
                        12,5
                     
                  
                  
                     
                        99,370
                     
                  
                  
                     
                        99,422
                     
                  
               
                     
                        16
                     
                  
                  
                     
                        99,416
                     
                  
                  
                     
                        99,464
                     
                  
               
                     
                        20
                     
                  
                  
                     
                        99,468
                     
                  
                  
                     
                        99,513
                     
                  
               
                     
                        25
                     
                  
                  
                     
                        99,521
                     
                  
                  
                     
                        99,564
                     
                  
               
                     
                        31,5
                     
                  
                  
                     
                        99,551
                     
                  
                  
                     
                        99,592
                     
                  
               
                     
                        40
                     
                  
                  
                     
                        99,567
                     
                  
                  
                     
                        99,607
                     
                  
               
                     
                        50
                     
                  
                  
                     
                        99,585
                     
                  
                  
                     
                        99,623
                     
                  
               
                     
                        ≥ 63
                     
                  
                  
                     
                        99,590
                     
                  
                  
                     
                        99,626
                     
                  
               
               Οι ελάχιστες τιμές του PEI για τις τιμές MVA που βρίσκονται μεταξύ των τιμών που παρέχονται στον πίνακα Ι.9 υπολογίζονται με γραμμική παρεμβολή.»·
            
            
               δ) στο σημείο 3 το τελευταίο εδάφιο αντικαθίσταται από το ακόλουθο κείμενο: 
            
         
         
            
               «Μόνο για τους μετασχηματιστές μεσαίας και μεγάλης ισχύος, οι πληροφορίες των στοιχείων α), γ) και δ) πρέπει να περιλαμβάνονται επίσης στην ενδεικτική πινακίδα των μετασχηματιστών.»·
            
            
               ε) στο σημείο 4 η τελευταία παράγραφος απαλείφεται,
            
            
               και προστίθεται ένα νέο στοιχείο δ) ως εξής:
            
            
               «δ) τους συγκεκριμένους λόγους για τους οποίους θεωρείται ότι οι μετασχηματιστές εξαιρούνται από τον κανονισμό σύμφωνα με το άρθρο 1.2». 
            
            
               2)
                     Το παράρτημα II αντικαθίσταται από το ακόλουθο:
            
            
            
               «Παράρτημα ΙΙ
            
            
               Μέθοδοι μέτρησης
            
            
               Για τους σκοπούς της συμμόρφωσης με τις απαιτήσεις του παρόντος κανονισμού, οι μετρήσεις εκτελούνται με αξιόπιστες, ακριβείς και αναπαραγώγιμες διαδικασίες μέτρησης, οι οποίες λαμβάνουν υπόψη τις γενικώς αποδεκτές σύγχρονες μεθόδους μετρήσεων, καθώς και τις μεθόδους που ορίζονται σε έγγραφα, τα στοιχεία των οποίων έχουν δημοσιευθεί προς τον σκοπό αυτό στην Επίσημη Εφημερίδα της Ευρωπαϊκής Ένωσης.
            
            
               Μέθοδοι υπολογισμού
            
            
               Η μεθοδολογία υπολογισμού του δείκτη κορυφαίας απόδοσης (PEI) για μετασχηματιστές μεσαίας και μεγάλης ισχύος που αναφέρεται στους πίνακες I.4, I.5, I.7, I.8 και I.9 του παραρτήματος I βασίζεται στον λόγο της μεταδιδόμενης φαινόμενης ισχύος ενός μετασχηματιστή μείον τις απώλειες ηλεκτρικού ρεύματος, προς τη μεταδιδόμενη φαινόμενη ισχύ του μετασχηματιστή. Ο υπολογισμός του PEI θα χρησιμοποιεί την πλέον σύγχρονη μεθοδολογία που είναι διαθέσιμη στην τελευταία έκδοση των σχετικών εναρμονισμένων προτύπων για μετασχηματιστές μεσαίας και μεγάλης ισχύος.
            
            
               Ο τύπος που πρέπει να χρησιμοποιείται για τον υπολογισμό του δείκτη κορυφαίας απόδοσης είναι ο εξής:
            
            
            
               
                  
            
            
               όπου:
            
            
               P0 
                     είναι η μέτρηση των απωλειών εν κενώ στην ονομαστική τάση και την ονομαστική συχνότητα, στην ονομαστική τιμή ενδιάμεσης λήψης·
            
            
               Pc0 
                     είναι η ηλεκτρική ισχύς που απαιτείται από το σύστημα ψύξης για λειτουργία εν κενώ, η οποία προκύπτει από τις μετρήσεις δοκιμής τύπου της ισχύος που λαμβάνεται από τον ανεμιστήρα και τους κινητήρες με αντλία υγρού (για τα ψυκτικά συστήματα ONAN και ONAN/ONAF, η Pc0 είναι πάντα μηδέν)·
            
            
               Pck (kPEI) 
                     είναι η ηλεκτρική ισχύς που απαιτείται από το σύστημα ψύξης επιπλέον της Pc0  για να λειτουργεί με kPEI επί του ονομαστικού φορτίου· Pck είναι συνάρτηση του φορτίου· Pck (kPEI) προκύπτει από τις μετρήσεις δοκιμής τύπου της ισχύος που λαμβάνεται από τον ανεμιστήρα και τους κινητήρες με αντλία υγρού (για τα συστήματα ψύξης ONAN, η Pck είναι πάντα μηδέν)· 
            
            
               Pk
                     είναι οι μετρούμενες απώλειες φορτίου στο ονομαστικό ρεύμα και την ονομαστική συχνότητα, στην ονομαστική τιμή ενδιάμεσης λήψης, διορθωμένες στη θερμοκρασία αναφοράς· 
            
            
               Sr
                     είναι η ονομαστική ισχύς του μετασχηματιστή ή του αυτομετασχηματιστή στην οποία βασίζεται η Pk·
            
         
         
            
               kPEI 
                     είναι ο συντελεστής φορτίου με τον οποίο διαμορφώνεται ο δείκτης κορυφαίας απόδοσης»·
            
            
            
               3)
                     Το παράρτημα III
                  3
                τροποποιείται ως εξής:
            
            
               Μετά το πρώτο εδάφιο προστίθεται το ακόλουθο εδάφιο:
            
            
               «Εάν ένα μοντέλο έχει σχεδιαστεί κατά τρόπον ώστε να μπορεί να ανιχνεύει ότι υποβάλλεται σε δοκιμή (π.χ. να αναγνωρίζει τις συνθήκες δοκιμής ή τον κύκλο δοκιμής) και να αντιδρά συγκεκριμένα με αυτόματη μεταβολή των επιδόσεών του κατά τη διάρκεια της δοκιμής, προκειμένου να επιτευχθεί ευνοϊκότερο επίπεδο σε οποιαδήποτε παράμετρο καθορίζεται στον παρόντα κανονισμό ή περιλαμβάνεται στην τεχνική τεκμηρίωση ή σε οποιοδήποτε άλλο παρεχόμενο έγγραφο, το μοντέλο και όλα τα ισοδύναμα μοντέλα θεωρούνται μη συμμορφούμενα.». 
            
            
               Στο τέλος του σημείου 1) προστίθενται τα εξής:
            
            
               «Η αρχή του κράτους μέλους μπορεί να προβεί στην επαλήθευση αυτή χρησιμοποιώντας δικό της εξοπλισμό δοκιμών. 
            
            
               Εάν για τους εν λόγω μετασχηματιστές προβλέπονται δοκιμές αποδοχής εργοστασίου (ΔΑΕ), με τις οποίες θα εξετάζονται οι παράμετροι που ορίζονται στο παράρτημα Ι του παρόντος κανονισμού, οι αρχές των κρατών μελών μπορούν να αποφασίσουν να χρησιμοποιήσουν  εποπτευόμενες δοκιμές κατά τη διάρκεια αυτών των ΔΑΕ, με σκοπό να συγκεντρωθούν τα αποτελέσματα των δοκιμών που μπορούν να χρησιμοποιηθούν για την επαλήθευση της συμμόρφωσης του μετασχηματιστή που αποτελεί αντικείμενο της έρευνας. Οι αρχές μπορούν να ζητήσουν από τον κατασκευαστή να αποκαλύψει πληροφορίες σχετικά με τυχόν σχεδιαζόμενη ΔΑΕ για εποπτευόμενη δοκιμή. 
            
            
               Αν δεν επιτευχθεί το αποτέλεσμα που αναφέρεται στο σημείο 2 στοιχείο γ), θεωρείται ότι το μοντέλο και όλα τα ισοδύναμα μοντέλα δεν συμμορφώνονται με τον παρόντα κανονισμό. Οι αρχές των κρατών μελών παρέχουν όλες τις σχετικές πληροφορίες στις αρχές των άλλων κρατών μελών και στην Επιτροπή χωρίς καθυστέρηση από την ημερομηνία που ελήφθη η απόφαση περί μη συμμόρφωσης του μοντέλου.».
            
            
               Το σημείο 3 αντικαθίσταται ως εξής:
            
            
               «3) Εάν δεν επιτευχθούν τα αποτελέσματα που αναφέρονται στο σημείο 2 στοιχείο α), β) ή γ), το μοντέλο και όλα τα ισοδύναμα μοντέλα θεωρείται ότι δεν συμμορφώνονται με τον παρόντα κανονισμό.».
            
            
               4)
                     Στο παράρτημα IV, το στοιχείο γ) τροποποιείται ως εξής:
            
            
               «γ) Μετασχηματιστές μεσαίας ισχύος με πυρήνα επαγωγής από άμορφο χάλυβα: Ao-50 %, Ak».
            
            
         
         
            
                  
                     (1)
                  
                        Η εργαλειοθήκη της Ευρωπαϊκής Επιτροπής για τη βελτίωση της νομοθεσίας προτείνει να χρησιμοποιηθεί τιμή 4 % για το κοινωνικό προεξοφλητικό επιτόκιο.https://ec.europa.eu/info/sites/info/files/file_import/better-regulation-toolbox-61_en_0.pdf
               
               
                  
                     (2)
                  
                        Η εργαλειοθήκη της Ευρωπαϊκής Επιτροπής για τη βελτίωση της νομοθεσίας προτείνει να χρησιμοποιηθεί τιμή 4 % για το κοινωνικό προεξοφλητικό επιτόκιο.https://ec.europa.eu/info/sites/info/files/file_import/better-regulation-toolbox-61_en_0.pdf
               
               
                  
                     (3)
                  
                        Παράρτημα III του κανονισμού (ΕΕ) αριθ. 548/2014 όπως τροποποιήθηκε με τον κανονισμό (ΕΕ) 2016/2282 της Επιτροπής, της 30ής Νοεμβρίου 2016, για την τροποποίηση των κανονισμών (ΕΚ) αριθ. 1275/2008, (ΕΚ) αριθ. 107/2009, (ΕΚ) αριθ. 278/2009, (ΕΚ) αριθ. 640/2009, (ΕΚ) αριθ. 641/2009, (ΕΚ) αριθ. 642/2009, (ΕΚ) αριθ. 643/2009, (ΕΕ) αριθ. 1015/2010, (ΕΕ) αριθ. 1016/2010, (ΕΕ) αριθ. 327/2011, (ΕΕ) αριθ. 206/2012, (ΕΕ) αριθ. 547/2012, (ΕΕ) αριθ. 932/2012, (ΕΕ) αριθ. 617/2013, (ΕΕ) αριθ. 666/2013, (ΕΕ) αριθ. 813/2013, (ΕΕ) αριθ. 814/2013, (ΕΕ) αριθ. 66/2014, (ΕΕ) αριθ. 548/2014, (ΕΕ) αριθ. 1253/2014, (ΕΕ) 2015/1095, (ΕΕ) 2015/1185, (ΕΕ) 2015/1188, (ΕΕ) 2015/1189 και (ΕΕ) 2016/2281 όσον αφορά τη χρήση των ανοχών σε διαδικασίες επαλήθευσης (ΕΕ L 346 της 20.12.2016, σ. 51).